《上姚谏议》
唐代·刘得仁

高文与盛德，皆谓古无伦。圣代生才子，明庭有谏臣。

已瞻龙衮近，渐向凤池新。却忆波涛郡，来时岛屿春。

名因诗句大，家似布衣贫。曾暗投新轴，频闻奖滞身。

照吟清夕月，送药紫霞人。终计依门馆，何疑不化鳞。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。